Atribuţiile şi răspunderile ce revin angajatului:
· Este subordonat Directorului Executiv și Șefului Serviciului Programe și Servicii de Asistență Comunitară și Socială.
· Monitorizează și răspunde de activitățile care se desfășoară în incinta Centrului Multifuncțional;
· Efectuează consiliere de tip social pentru persoanele provenite din zona Örkő și pentru persoanele raportate/transmise de către ONG-urile care desfășoară activități în zona Örkő;
· Asigură consilierea și consultanța generală, prin sprijin acordat pentru rezolvarea actelor de identitate, dosarelor pentru obținerea pensiei, alocației de stat pentru copii etc.;
· Asigură îndrumarea beneficiarilor cu privire la consiliere/informare socială, juridică sau alte servicii corespunzătoare nevoilor acestora;
· Coordonează publicul în cadrul Centrului Multifuncțional;
· Îndeplinește atribuții ca responsabil de caz în toate dosarele beneficiarilor din Centrul Multifuncțional;
· Răspunde de înregistrarea beneficiarilor în Registrul de evidență;
· Întocmește Fișele de evidență personală/familială ale beneficiarilor;
· Sprijină activitățile desfășurate în incinta Centrului Multifuncțional de către ONG-uri;
· Organizează și desfășoară diferite tipuri de activități la recomandarea sau solicitarea șefului ierarhic;
· Sprijină, organizează și monitorizează activitatea angajaților din cadrul Centrului Multifuncțional;
· Monitorizează respectarea prevederilor Regulamentului de organizare și funcționare și informează verbal și în scris persoanele competente asupra încălcării acestuia;
· Colaborează cu specialiștii interni și externi și adoptă permanent un comportament în măsură să promoveze imaginea și interesele serviciului;
· Raportează toate problemele cu care se confruntă Centrul Multifuncțional, respectiv angajații săi, șefului ierarhic;
· Raportează la timp orice defecțiune, deteriorare apărută și distrugeri și răspunde de orice altă problemă administrativă care se ivește în cadrul Centrului Multifuncțional;
· Răspunde de starea, întreținerea și dotarea biroului existent în cadrul Centrului Multifuncțional;
· Răspunde de păstrarea documentelor justificative și de transmiterea documentelor către Direcția de Asistență Socială;
· Răspunde de respectarea prevederilor legislative, a normelor și a procedurilor interne cu privire la funcționarea Centrului Multifuncțional;
· Se implică în vederea soluționării situațiilor de criză care afectează securitatea fizică a beneficiarilor și respectă procedurile de lucru privind modul de folosire a căilor de acces și modul de intervenție în cazul unor incidente la securitatea fizică;
· Este desemnat ca membru în echipa de facilitatori și de locuire, participă la întâlnirile organizate și efectuează activitățile necesare pentru atingerea scopurilor;
· Colaborează cu specialiștii din cadrul Centrului de Servicii Comunitare și Suport – Sfântu Gheorghe și sprijină demersurile întreprinse de aceștia în diferite situații;
· Sprijină activitatea angajaților din cadrul Centrului Comunitar pentru Rromi;
· Colaborează și se implică în activitățile organizate în colaborare/parteneriat cu Centrul Comunitar;
· Sprijină coordonarea și supravegherea lucrărilor în folosul comunității conform legislației în vigoare și celor stabilite de DAS;
· Desfăşoară activităţi pentru promovarea imaginii serviciului/serviciilor în cadrul căruia își desfășoară activitatea;
· Participă activ la ședințele organizatorice, întâlnirile de lucru și la diferite tipuri de activități inițiate de șeful ierarhic;
· Întocmeşte la termen raportările solicitate în domeniu: rapoarte de activitate, statistici etc.;
· Transmite spre verificare orice material întocmit către șeful ierarhic, înainte de a fi publicat sau folosit în orice scop;
· La solicitarea șefului ierarhic participă la organizarea diverselor activităţi ale instituţiei și ale serviciilor din subordine;
· Identifică și sesizează riscurile care pot afecta atingerea obiectivelor generale şi specifice aferente serviciului unde îşi desfăşoară activitatea;
· Respectă confidenţialitatea datelor şi informaţiilor referitoare la cazurile și informațiile cu care vine în contact în cursul efectuării atribuţiilor de serviciu;
· Respectă termenele de răspuns la solicitările clienţilor, autorităţilor, Direcţiei;
· Respectă prevederile Regulamentului de organizare şi funcţionare a Direcţiei, procedurile interne referitoare la funcţionarea serviciilor, precum şi Codul etic;
· Îndeplineşte orice alte atribuţii intervenite pe parcurs, în limitele prevederilor legale şi orice alte activități relevante pentru scopul acestui post;
· Respectă normele de securitate şi sănătate în muncă conform Legii securităţii şi sănătăţii în muncă nr. 319/2006.

